ดาวโจนส์,น้ำมันปิดบวก/ทองคำพุ่งอีก
หุ้นดาวโจนส์ปิดบวก 85.73 จุด วิตกไฟเซอร์ลดเป้าการผลิตวัคซีนต้านโควิด ด้านราคาน้ำมันปรับขึ้น 36 เซนต์ ขณะที่ทองคำพุ่งอีก 10.90 ดอลลาร์
4 ธ.ค. 2563

ดัชนีเฉลี่ยอุตสาหกรรมดาวโจนส์ปิดที่ 29,969.52 จุด เพิ่มขึ้น 85.73 จุด หรือ +0.29% ขณะที่ดัชนี เอสแอนด์พี 500 ปิดที่ 3,666.72 จุด ลดลง 2.29 จุด หรือ -0.06% ส่วนดัชนี แนสแดค ปิดที่ 12,377.18 จุด เพิ่มขึ้น 27.81 จุด หรือ +0.23%
ดัชนีดาวโจนส์ตลาดหุ้นนิวยอร์กปิดบวกเมื่อวันที่ 3 ธ.ค. การซื้อขายเป็นไปอย่างผันผวน เนื่องจากนักลงทุนวิตกกังวลหลังจากบริษัทไฟเซอร์ อิงค์ ประกาศลดเป้าหมายการจัดส่งวัคซีนต้านไวรัสโควิด-19 ในปีนี้
สัญญาน้ำมันดิบเวสต์เทกซัส อินเตอร์มีเดียต หรือ ไลต์สวีตครูด งวดส่งมอบเดือนมกราคม เพิ่มขึ้น 36 เซนต์ ปิดที่ 45.64 ดอลลาร์ ด้านเบรนต์ทะเลเหนือลอนดอน งวดส่งมอบเดือนกุมภาพันธ์ เพิ่มขึ้น 46 เซนต์ ปิดที่ 48.71 ดอลลาร์ต่อบาร์เรล
ราคาทองคำตลาดโคเม็กซ์งวดส่งมอบเดือนกุมภาพันธ์ เพิ่มขึ้น 10.90 ดอลลาร์ ปิดที่ 1,841.10 ดอลลาร์ต่อออนซ์ เพิ่มขึ้นเป็นวันที่ 3 ติดต่อกัน หลังเงินดอลลาร์อ่อนค่าอย่างต่อเนื่อง